Adelén

Adelén Rusillo Steen (født 1996)«Adelén fra Horten er årets yngste MGP-artist» Vestfold Blad er en norsk sanger.

Hun deltok i Melodi Grand Prix 2013 med sangen «Bombo», som 16-åring og konkurransens yngste. Adelén vant delfinalen i Larvik og gikk derfra videre til finalen i Oslo Spektrum 9. februar 2013, hvor hun kom på annenplass.

Sangen «Bombo» vant samme år OGAE Second Chance Contest 2013. Dette var tredje gang et bidrag fra Norge vant førsteplass i konkurransen og den første siden 1993. «Bombo» vant også i 2013 Eurodanceweb Award med den høyeste poengsummen i Eurodanceweb Awards historie (284 poeng) og den største avstanden til annenplass med 70 poeng.

I 2014 var hun en av flere artister og eneste norske som var med på den offisielle albumet for VM i fotball 2014 i Brasil, One Love, One Rhythm med sin egen sang «Olé» i en Stadium Anthem Mix. Pitbull feat. Jennifer Lopez & Claudia Leitte synger hovedsangen («We Are One (Ole Ola)» (The Official 2014 FIFA World Cup Song) på albumet som inneholder 14 sangspor.

Høsten 2014 vant hun MTV-prisen «Best Norwegian Act» i konkurranse med blant annet Donkeyboy.«Norske Adelén vinner MTV-pris»  i Vestfold Blad

Høsten 2015 deltok hun i og vant som tidenes yngste Skal vi danse på TV 2 sammen med sin svenske dansepartner Benjamin Jayakoddi.

 Diskografi 
Singler
 «Bombo» (2013)
 «Baila Conmigo» (2013)
 «Always On My Mind» (2014)
 «Olé» (2014)
 «Spell On Me» (2015)
 «Wild Like Me» (2016)
 «Go Home» (2017)
 «BIG BAD BITTER» (2017)
 «What's Next» (2019)
 «Beat» (2019)
 «Somewhere We Can Talk» (2019)
 «Jaded» (2021)
 «Safety Light» (2021)
 «Obsessed» (2021)
 «Mala» (2022)

 Referanser 
Brazil 2014 – Official Song released; Official Album tracklist revealed  på www.fifa.com/worldcup/news/ Publisert 8. april 2014. Besøkt 31. mai 2014.

 Eksterne lenker 




Kategori:Norske sangere
Kategori:Deltakere i Melodi Grand Prix
Kategori:Skal vi danse-deltakere
Kategori:Nordmenn av spansk opphav
Kategori:Personer fra Horten kommune